b"\n_START_ARTICLE_\nRed Sonja\n_START_SECTION_\nPopularitet og \xc3\xb8konomi\n_START_PARAGRAPH_\nRed Sonja ble en publikumsmessig fiasko. Den innbrakte bare $6,9 millioner i USA og havnet p\xc3\xa5 105-plass over de mest innbringende filmene i USA i 1985._NEWLINE_Produksjonskostnadene var p\xc3\xa5 ca. $17,9 millioner.\n_START_SECTION_\nAnmelderne\n_START_PARAGRAPH_\nDen ble d\xc3\xa5rlig mottatt av filmkritikerne, noe som gjenspeiles i at den bare har oppn\xc3\xa5dd 15\xc2\xa0% p\xc3\xa5 Rotten Tomatoes. Amerikanske Leonard Maltin gav den 1,5 av 4 stjerner.  _NEWLINE_NRK Filmpolitiet omtalte den i 2010 som en filmkalkun.\n_START_SECTION_\nPriser\n_START_PARAGRAPH_\nBrigitte Nielsen ble tildelt en Razzie Award i kategorien \xc2\xabverste nykommer\xc2\xbb. Hun ble ogs\xc3\xa5 nominert i kategorien \xc2\xabverste kvinnelige hovedrolle\xc2\xbb, mens Sandahl Bergman ble nominert i kategorien \xc2\xabverste kvinnelige birolle\xc2\xbb.\n_START_SECTION_\nInnspilling\n_START_PARAGRAPH_\nFilmen ble innspilt i Celano i Provinsen L'Aquila, Italia og i filmstudioet Stabilimenti Cinematagrafici Pontini i n\xc3\xa6rheten av Roma."